บ้านไร่กาแฟ เอกมัยนี้อยู่ปากซอยของสุขุมวิท 63 (ปากซอยเอกมัย) เลยจ้า ถือได้ว่าเป็นจุดนัดพบ สังสรรค์ ติวหนังสือ ฟังเพลงได้ดีทีเดียว เพราะร้านนี้มีขายทั้งอาหาร, เครื่องดื่ม ชา กาแฟ แถมยังมีแอลกอฮอลล์ขายอีกด้วย มีดนตรีสดเล่นพร้อมมากค่ะ..แต่แต่ก่อนร้านนี้เหมาะแก่การนัดติวหนังสือกันมากค่ะ ซึ่งสมัยนี้ก็ยังเห็นอยู่ ด้วยบรรยากาศร้านมีด้านนอกที่ดูนั่งสบายๆ ชิลๆ ดูร่มรื่นเหมาะแก่การนั่งอ่านหนังสือ ติวสอบกัน..ส่วนด้านในห้องแอร์ก็มีค่ะ ร้อนๆ ก็หลบเข้าด้านในได้..สำหรับจุดขายร้านนี้ก็พวกเครื่องดื่มค่ะเช่น กาแฟ, ชาเขียวใบหม่อน ซึ่งมีกลิ่นหอมของเมล็ดกาแฟ และชาเขียว ออกหวานๆ หน่อย แล้วแต่คนชอบค่ะ และชาอัสสัม อันนี้เด็ดเลย คล้ายๆ ชาเย็นแต่มีกลิ่นหอมของชาอัสสัม ฟินดีค่ะ!!ที่สำคัญร้านนี้เปิด 24 ชม. จ้ะ..ใครว่างอยากมาชิลตอนไหนมาได้เล้ย มีที่จอดรถด้วยค้า!!!